
OPĆINSKI SUD U ŠIROKOM BRIJEGU
Sudac za prethodno saslušanje


	Na temelju članka 45 stavka 2 točke i) i članka 241 stavka 1 Zakona o kaznenom postupku Federacije BiH[footnoteRef:1] (u daljem tekstu: ZKP F BiH), p o d i ž e m: [1:  Zakon o kaznenom postupku Federacije Bosne i Hercegovine („Službene novine Federacije BiH“, broj: 35/03, 37/03, 56/03, 78/04, 28/05, 55/06, 27/07, 53/07, 9/09, 12/10, 8/13, 59/14 i 74/20)] 




O P T U Ž N I C U


	Protiv:

A. B. rođen … u S. 

	Da je:

	28. 6. 2025. godine oko 00:15 sati u mjestu V. G., Š. B., protivno članku 4 Zakona o sprječavanju i suzbijanju zloupotrebe opojnih droga („Službeni glasnik BiH“, broj: 8/06), svjestan da se radi o opojnog drogi i da je neovlašteno posjeduje, htijući to, držao je dvije prozirne pvc vrećice s 0,570 grama opojne droge kokain, a koja droga se nalazi na Popisu opojnih droga, psihotropnih tvari, biljaka iz kojih se može dobiti opojna droga i prekursora, a koju drogu je dobrovoljno predao policijskim službenicima, kada su ga zaustavili i kontrolirali dok je upravljao vozilom marke „Audi“ , sive boje, registarskih tablica …,

dakle, neovlašteno posjedovao opojnu drogu. 
Čime da je počinio kazneno djelo Posjedovanje i omogućavanje uživanja opojnih droga – opisano i kažnjivo po članku 239 stavku 3 u vezi sa stavkom 1 Kaznenog zakona Federacije BiH[footnoteRef:2] (u daljem tekstu: KZ F BiH). [2:  Kazneni zakon Federacije Bosne i Hercegovine („Službene novine Federacije BiH“, br. 36/03, 37/03, 21/04, 69/04, 18/05, 42/10, 42/11, 59/14, 76/14, 46/16, 75/17 i 31/23)] 


Odredbom članka 78 KZ F BiH je propisano da će se predmeti koji su na bilo koji način, u cjelini ili djelomično, upotrijebljeni ili su bili namijenjeni da budu upotrijebljeni za počinjenje kaznenog djela ili koji su nastali počinjenjem kaznenog djela oduzeti ako su vlasništvo počinitelja. Predmeti iz stava 1. ovog člana bit će oduzeti i kad nisu vlasništvo počinitelja, ali time se ne dira u prava trećih osoba na naknadu štete od počinitelja.

Odredbom članka 239 stavka 4 KZ F BiH je propisano da će se opojna droga oduzeti.

	Cijeneći naprijed navedene zakonske odredbe predlažem da se A. B. izrekne mjera sigurnosti oduzimanja predmeta, i to: pvc vrećica s 0,570 grama opojne droge kokain, koji predmeti su privremeno oduzeti od A. B. za što mu je izdata Potvrda o privremenom oduzimanju predmeta, PU Široki Brijeg, broj: …, od 28. 6. 2025. godine, jer se radi o opojnoj drogi koja se sukladno članku 239 stavku 4 KZ F BiH obvezno oduzima i predmetima koji su uporabljeni za počinjenje kaznenog djela. 

